Uprkos sporom startu ekipe u sljedećoj sezoni i tome što je Olajuwon zbog anemije propustio osam utakmica pred kraj sezone, Rocketsi su odbranili titulu. Djelomično su bili pojačani Drexlerom, Olajuwonovim saigračem s univerziteta, koji je sredinom sezone razmijenjen iz Portlanda. Olajuwon je imao 27,8 poena, 10,8 skokova i 3,4 blokade po utakmici tokom regularnog dijela sezone. Tokom doigravanja pružio je možda i najimpresivnije igre u karijeri. David Robinson, koji je upravo bio proglašen najkorisnijim igračem lige, nadigran je u konferencijskom finalu od Olajuwona, koji je imao 35,3 poena i 56% šuta iz igre (Robinsonove cifre bile su 23,8 i 44,9%), a u posljednje dvije utakmice postigao je 81 poen u odnosu na Robinsonov 41. Kad je kasnije upitan šta je ekipa mogla uraditi da riješi Olajuwona, Robinson je za magazin Life rekao: Hakeem? Ne možete riješiti Hakeema. Rocketsi su dobili sve utakmice u gostima u ovoj seriji. U finalu su pomeli Orlando Magic, koji je predvodio mladi Shaquille ONeal. Olajuwon je u svakoj utakmici postigao više poena od ONeala, ubacivši više od 30 u svakoj i poboljšavši svoj prosjek iz regularnog dijela sezone za pet poena, dok je ONealov prosjek opao za jedan poen. Olajuwon je ponovo proglašen najkorisnijim igračem finala. U cijelom doigravanju 1995. imao je 33 poena, 53,1% šuta iz igre, 10,3 skoka i 2,81 blokadu po utakmici. Kao i 1994, bio je jedini učesnik All-Star utakmice iz Rocketsa.